stanford-oval/wikipedia huggingface dataset:
קניון אשדוד
ביאורים

↑  הראשון היה קניון לב אשדוד, שנפתח ב-1993.
הערות שוליים

↑  רבקה יניב, קניון הרפאים ממשיך לייצר חובות לבעלי החנויות, באתר כאן דרום אשדוד, ‏9 בספטמבר 2018
↑  דרישת תשלום של כ-4 מיליון שקל ארנונה בשנה על חורבות קניון אשדוד. מה ההיגיון?, באתר אשדוד נט, ‏5 בינואר 2018
↑   Open Valley Ashdod – מתחם מרכז החדשנות נבנה בקניון אשדוד, מתוך הארכיון העירוני לתולדות אשדוד
↑  דף הבית, באתר WGym
↑  היכל הקרח - החלקה על הקרח - בלו אייס ארנה אשדוד, באתר Blue Ice Arena
↑  אלעזר לוין, ‏האחים קחטן מנהלים מו"מ למכירת קניון אשדוד בכ-30 מיליון דולר, באתר גלובס, 10 באוגוסט 2003
↑  שמוליק חדד, אשדוד: צעיר טיפס על גג הקניון – ונפל אל מותו, באתר ynet, 28 באוקטובר 2008
| אשדוד  |
| --- | --- | --- |
| ערכים ראשיים | אשדוד • רובעי העיר • תכנון העיר • כיכרות |  |
| גנים ופארקים | פארק אשדוד-ים • פארק עד הלום • פארק בן-גוריון • פארק אקולוגי מצודת-ים אשדוד • גן אלישבע • פארק לכיש • גבעת יונה • עד הלום |  |
| רחובות | רחוב רוגוזין • רחוב שבי ציון • מדרחוב הנביאים • שדרות בני ברית • שדרות הרצל • שדרות מנחם בגין • שדרות משה דיין |  |
| תחבורה | תחבורה ציבורית • מסוף בני ברית • מסוף ביג • מערכת להסעת המונים בנפת אשקלון |  |
| מוסדות | מרכז כיוונים • המשכן לאמנויות הבמה • הארכיון לתולדות אשדוד • הקריה האקדמית של אשדוד (עתידי) • בית אריה קלנג • מוזיאון אשדוד לאמנות • אצטדיון אשדוד (עתידי) |  |
| תעשייה | נמל אשדוד • תחנת הכוח אשכול • נמל הדרום • אלתא מערכות |  |
| היסטוריה | אשדוד ים (העיר העתיקה) • תל אשדוד • תל מור • רצועת החוף |  |
| נושאים מרכזיים נוספים | העירייה ומועצת העירייה • סמל העיר • יקיר העיר אשדוד • חברת אשדוד • החברה לפיתוח אשדוד |  |
קטגוריה ראשית
הרחבה ספרבילית

באלגברה מופשטת, הרחבה ספרבילית היא הרחבה של שדות שהפולינום המינימלי של כל איבר בה הוא ספרבילי, כלומר כל שורשיו בשדה הפיצול שונים זה מזה. להרחבות ספרביליות חשיבות רבה בתורת גלואה: כל הרחבת גלואה היא ספרבילית, ולכל שדה יש סגור ספרבילי, שהוא ההרחבה האלגברית הספרבילית הגדולה ביותר של השדה.
לספרביליות יש משמעות אלגברית גם מחוץ לתורת השדות - ראו אלגברה ספרבילית.
ספרביליות של פולינומים

פולינום אי-פריק  \ f(x) הוא ספרבילי אם כל שורשיו בשדה הפיצול שלו שונים זה מזה. עבור פולינומים שאינם אי פריקים נמצאות בספרות שתי הגדרות שונות - לפעמים פולינום נקרא ספרבילי אם הגורמים האי-פריקים שלו הם ספריביליים, ולפעמים דורשים בנוסף שהגורמים האי-פריקים יהיו שונים זה מזה. למשל,  \ x^{n} הוא ספרבילי לפי ההגדרה הראשונה, אבל לא לפי השנייה.
פולינום  \ f(x) אינו ספרבילי (לפי ההגדרה החלשה) אם ורק אם יש לו גורם משותף לא טריוויאלי עם הנגזרת הפורמלית שלו,  \ f'(x). מתכונה זו נובע שכל פולינום אי פריק מעל שדה ממאפיין אפס הוא ספרבילי, ולכן גם כל הרחבה של שדה ממאפיין 0 היא ספרבילית. מכאן שמושג הספרביליות הוא בעל משמעות רק עבור שדות עם מאפיין שונה מאפס.
הדוגמה הטיפוסית לפולינום אי-פריק שאינו ספרבילי היא פולינום מהצורה  \ x^{p}-a, כאשר p הוא המאפיין של השדה. באופן כללי יותר, כל פולינום  \ f(x)=g(x^{p}) אינו ספרבילי. את הספרביליות אפשר לזהות לפי הנגזרת (האבסטרקטית) של הפולינום: פולינום אי-פריק הוא ספרבילי אם ורק אם הנגזרת שלו אינה אפס.
איבר  a באלגברה מעל השדה  F נקרא איבר ספרבילי, אם הפולינום המינימלי שלו הוא ספרבילי (לפי ההגדרה השנייה, החזקה יותר). לאיברים בשדה הרחבה הפולינום המינימלי תמיד אי-פריק, ולכן אין הבדל בין שתי ההגדרות לעניין הספרביליות במקרה זה.
תכונות

כל הרחבת ביניים של הרחבה ספרבילית היא ספרבילית. מאידך, ספרביליות היא טרנזיטיבית: אם  K/F ו- E/K הרחבות ספרביליות, אז גם  E/F ספרבילית.
כל הרחבה ספרבילית סופית היא פשוטה, כלומר, נוצרת על ידי איבר אחד:  \ E=F(\theta ) עבור  \ \theta \in E מתאים.
ראו גם

אלגברה ספרבילית
West End Girls

| --- | --- |

 סינגל בביצוע פט שופ בויז
 מתוך האלבום Please
 יצא לאור:  9 באפריל 1984 
 סוגה:  סינת'-פופ • גל חדש • דיסקו • דאנס-פופ
 שפה:  אנגלית 
 חברת תקליטים:  EMI, פרלופון 
 כתיבה:  ניל טננט, כריס לואו 
 הפקה:  בובי אורלנדו 
 
"West End Girls" הוא שיר של צמד הסינת'-פופ הבריטי פט שופ בויז. הוא יצא במקור כסינגל הבכורה של הצמד בשנת 1984 ולאחר מכן, בגרסה מחודשת, בשנת 1985.
הגרסה הראשונה של "West End Girls" הוקלטה עם המפיק בובי אורלנדו בניו יורק ויצאה כסינגל ב-9 באפריל 1984. הסינגל לא זכה להצלחה. הוא הגיע רק למקום ה-121 בבריטניה, אבל הפך ללהיט מועדונים בלוס אנג'לס, סן פרנסיסקו ובלגיה.
הלהקה הקליטה מחדש את הסינגל ב-1985. מיד עם הוצאת הגרסה החדשה הפך הסינגל ללהיט בקנה מידה עולמי והגיע למקום הראשון במדינות רבות, בהן: בריטניה, ניו זילנד, ארצות הברית, הונג קונג, קנדה, פינלנד וישראל. בשנת 1986 נכנס הסינגל לאלבום Please.
בשנת 1993 השיר כוסה על ידי איסט 17. השיר "Jump" של מדונה משנת 2006, מתבסס על "West End Girls".
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 189 |  |
הערות שוליים

↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
| פרס המוזיקה הבריטית לשיר השנה |
| --- | --- | --- |
| 1977–2000 | "Bohemian Rhapsody" – קווין / "A Whiter Shade of Pale" – פרוקול הארום (1977) ‏•‏‏ "Tainted Love" – Soft Cell‏ (1982) ‏•‏‏ "Come On Eileen" – דקסיז מידנייט ראנרס (1983) ‏•‏‏ "Karma Chameleon" – Culture Club ‏(1984) ‏•‏‏ "Relax" – פרנקי הולך להוליווד (1985) ‏•‏‏ "Everybody Wants to Rule the World" – טירז פור פירז‏ (1986) ‏•‏‏ "West End Girls" – פט שופ בויז (1987) ‏•‏‏ "Never Gonna Give You Up" – ריק אסטלי (1988) ‏•‏‏ "Perfect" – Fairground Attraction‏ (1989) ‏•‏‏ "Another Day in Paradise" – פיל קולינס (1990) ‏•‏‏ "Enjoy the Silence" – דפש מוד (1991) ‏•‏‏ "These Are the Days of Our Lives" – קווין (1992) ‏•‏‏ "Could It Be Magic" – טייק ד'את (1993) ‏•‏‏ "Pray" – טייק ד'את (1994) ‏•‏‏ "Parklife" – בלר (1995) ‏•‏‏ "Back for Good" – טייק ד'את (1996) ‏•‏‏ "Wannabe" – ספייס גירלז (1997) ‏•‏‏ "Never Ever" – אול סיינטס (1998) ‏•‏‏ "Angels" – רובי ויליאמס (1999) ‏•‏‏ "She's the One" – רובי ויליאמס (2000) |  |
| 2001–הווה | "Rock DJ" – רובי ויליאמס (2001) ‏•‏‏ "Don't Stop Movin'" – S Club 7‏ (2002) ‏•‏‏ "Just a Little" – ליברטי איקס (2003) ‏•‏‏ "White Flag" – דיידו (2004) ‏•‏‏ "Your Game" – ויל יאנג (2005) ‏•‏‏ "Speed of Sound" – קולדפליי (2006) ‏•‏‏ "Patience" – טייק ד'את (2007) ‏•‏‏ "Shine" – טייק ד'את (2008) ‏•‏‏ "The Promise" – Girls Aloud‏ (2009) ‏•‏‏ "Beat Again" – JLS (2010) ‏•‏‏ "Pass Out" – טייני טמפה בהשתתפות לאברינת' (2011) ‏•‏‏ "What Makes You Beautiful" – ואן דיירקשן (2012) ‏•‏‏ "Skyfall" – אדל (2013) ‏•‏‏ "Waiting All Night" – רודימנטאל בהשתתפות אלה אייר (2014) ‏•‏‏ "Uptown Funk" – מארק רונסון בהשתתפות ברונו מארס (2015) ‏•‏‏ "Hello" – אדל (2016) ‏•‏‏ "Shout Out to My Ex" – ליטל מיקס (2017) ‏•‏‏ "Human" – ראג-אנ'-בון מאן (2018) ‏•‏‏ "One Kiss" – קלווין האריס ודואה ליפה (2019) ‏•‏‏ "Someone You Loved" – לואיס קפלדי (2020) ‏•‏‏ "Watermelon Sugar" – הארי סטיילס (2021) ‏•‏‏ "Easy on Me" – אדל (2022) ‏•‏‏ "As It Was" – הארי סטיילס (2023) ‏•‏‏ "As It Was" – הארי סטיילס (2023) ‏•‏‏ "Escapism" – ריי בהשתתפות 070 שייק (2024) |  |
| --- | --- |
בקרת זהויות :  MusicBrainz release group: e9259e2e-2710-46db-a9f0-e8187ad1c2f8  MusicBrainz work: 14688180-f354-338c-b2c7-584211b7007f
אוקראינה באירוויזיון

| --- | --- |

 מדינה:  אוקראינה אוקראינה
 רשת שידור:  NTU (2003–2014) UA:PBC (2016–)
 השתתפות ראשונה:  לטביה ריגה, 2003
 זכיות:  טורקיה איסטנבול, 2004 שוודיה סטוקהולם, 2016 איטליה טורינו, 2022
 השתתפויות:  18
 היעדרויות:  2
 אירוח האירוויזיון:  אוקראינה קייב, 2005 אוקראינה קייב, 2017
 השתתפות אחרונה:  שוודיה מאלמה, 2024
אוקראינה השתתפה בתחרות הזמר של האירוויזיון 18 פעמים, החל מהצטרפותה בשנת 2003, כששלחה את אלכסנדר פונומריוב עם השיר "Hasta la Vista". באותה מהדורה, הגיעה אוקראינה למקום ה-14 עם 30 נקודות. אוקראינה זכתה בתחרות האירוויזיון שלוש פעמים; באירוויזיון 2004 עם "Wild Dances" של רוסלנה, באירוויזיון 2016 עם "1944" של ג'מאלה, ובאירוויזיון 2022 עם "Stefania" של קאלוש. לאחר הניצחונות, אירחה אוקראינה בשטחה את אירוויזיון 2005 ואת אירוויזיון 2017 בהתאמה. אוקראינה היא המדינה היחידה ממזרח אירופה שזכתה בתחרות יותר מפעם אחת. פרט לחמש המדינות הגדולות של האירוויזיון (ספרד, איטליה, גרמניה, צרפת והממלכה המאוחדת), אוקראינה היא המדינה היחידה שתמיד הצליחה להעפיל לגמר במרוצת השנים, מאז החלה שיטת חצאי הגמר והגמר. אוקראינה הגיעה שבע פעמים לחמישייה
הפותחת בגמר האירוויזיון.
היסטוריה

בשנת 2003, הצטרפה אוקראינה תחרות האירוויזיון. בשנה שלאחר מכן, ניצחה אוקראינה בתחרות, עם 280 נקודות, כששלחה את הזמרת רוסלנה עם השיר "Wild Dances".
ב-19 בספטמבר 2014, הודיעה רשות השידור האוקראינית על פרישתה מאירוויזיון 2015 בשל משבריה הפוליטיים. עם זאת, שידרה אוקראינה את התחרות. ב-23 במאי 2015, הביעה אוקראינה התעניינות בחזרה עתידית לאירוויזיון 2016, וב-16 בספטמבר, נמנתה ברשימת המדינות המשתתפות בתחרות. לאחר שזכתה בתחרות עם השיר "1944" משל ג'מאלה, הפכה אוקראינה למדינה היחידה ממזרח אירופה שזכה בתחרות יותר מפעם אחת. על אף שזכתה בתחרות עם 534 נקודות, אוקראינה לא הגיעה למקום הראשון הן בהצבעת השופטים והן בהצבעת הקהל. בשנת 2017, כשאירחה את התחרות, העפילה אוקראינה לגמר אוטומטית. עם זאת, עם תום ספירת הקולות, הגיעה המדינה למקום ה-24 עם 36 נקודות, המיקום הנמוך ביותר בתולדותיה בתחרות.
ב-23 בפברואר 2019, נערך גמר הקדם האוקראיני לאירוויזיון 2019, בו זכתה מארוב עם השיר "Siren Song". בשל המתיחות בין אוקראינה לרוסיה, מחייבת רשות השידור האוקראינית את נציגיה לחתום על חוזה ויתור על הופעתם ברוסיה. מאחר שמרבית הקריירה של מאורב מנוהלת ברוסיה, היא ויתרה על הזכות לייצוג המדינה. רשות השידור האוקראינית הציעה את ללהקת "Freedom Jazz" וללהקת קזקה, שזכו המקום השני והשלישי בהתאמה, אך אלו דחו אותה, וסירבו לחתום על החוזה. ב-27 בפברואר 2019, הודיעה רשות השידור האוקראינית על פרישתה מן התחרות.
בשנת 2020, זכתה להקת גו איי בקדם האוקראיני לאירוויזיון 2020, עם השיר "Solovey", אולם התחרות בוטלה עקב מגפת הקורונה. לאחר ההכרזה על ביטול התחרות, אשררה אוקראינה את השתתפותה של הלהקה באירוויזיון 2021 עם השיר "Shum". ב-22 במאי, בגמר התחרות, הגיעה הלהקה למקום החמישי עם 364 נקודות.
היסטוריה > יחסי אוקראינה–רוסיה באירוויזיון

רוסיה הצטרפה לתחרות בשנת 1994, כשנתיים לאחר פירוק ברית המועצות. תחילה, שתי המדינות נהגו להעניק את מרבית נקודותיהן זו לזו. עם העצמת הסכסוך האוקראיני–רוסי על חצי האי קרים ב-2014, החלו שתי המדינות להתעמת ולהעביר מסרים פוליטיים אחת נגד השנייה בשירם.
באירוויזיון 2007, הוכרה ורקה סרדוצ'קה כנציגת אוקראינה לאירוויזיון על ידי רשות השידור האוקראינית, עם השיר "Dancing Lasha Tumbai". לאחר יציאתו, טענו רבים כי השיר מכיל סאבטקסט פוליטי, דבר אסור על פי חוקי האירוויזיון. הם טענו כי השיר מכיל התייחסות לכיכר בעיר קייב, "מאידאן נזאלז'נוסטי", שידועה בהפגנותיה במהלך המהפכה הכתומה, וכי הביטוי "Lasha Tumbai" נשמע כמו "Russia Goodbye" (בעברית: "להתראות רוסיה"). טענות אלו הוכחשו על ידי סרדוצ'קה ורשות השידור האוקראינית, שטענה כי "Lasha Tumbai" הוא ביטוי במונגולית, שפירושו "חמאה מחובצת". במהלך ריאיון בערוץ הראשון, הסביר דובר משרד החוץ המונגולי כי הביטוי לא קיים בשפה המונגולית, וככל הנראה, מדובר בג'יבריש. לאחר שידור הריאיון, אמרה סרדוצ'קה כי הביטוי הוא חסר משמעות, ונועד לשמש כחריזה למילות השיר.
בשנת 2016, ניצחה אוקראינה בתחרות עם השיר "1944", משל ג'מאלה. במרכז מילות השיר עומד גירוש הטטרים מקרים שאירע בשנות ה-40. הגירוש בוצע כחלק מכניסתה של ברית המועצות לטובתה של גרמניה הנאצית בעת מלחמת העולם השנייה. בריאיון לדוברות האירוויזיון סיפרה ג'מאלה כי השיר נכתב בהשראת סיפורה ש סבתא רבתא שלה, שהייתה בשנות ה-20 לחייה כשגורשה יחד עם חמשת ילדיה למרכז אסיה. פוליטיקאים רוסים מן הפרלמנט הרוסי דוגמת מריה זכארובה, זעמו על זכיית השיר, וטענו כי איגוד השידור האירופי היה צריך לפסול את השיר כשיצא. "השיר הוא הכרזה פוליטית מובהקת, הרומזת על סיפוח חצי האי קרים לרוסיה. על פי חוקי התחרות, אסורה ההשתתפות לשירים בעלי אופי פוליטי", משרד החוץ של רוסיה הצהיר. סרגיי לזרב, נציג רוסיה לאותה תחרות, בירך את ג'מאלה על ניצחונה חרף חילופי האשמות בין שתי המדינות.
השירים שייצגו את אוקראינה באירוויזיון

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | שיר | תרגום לעברית | גמר | ניקוד | חצי גמר | ניקוד |
| --- | --- | --- | --- | --- | --- | --- | --- |
| 2003 | אלכסנדר פונומריוב | "Hasta la Vista" | "להתראות" | 14 | 30 | לא התקיים חצי-גמר | לא התקיים חצי-גמר |
| 2004 | רוסלנה | "Wild Dances" | "ריקוד פראי" | 1 | 280 | 2 | 256 |
| 2005 | גרין ג'ולי | "Razom nas bahato" | "יחד אנחנו הרבה" | 19 | 30 | המדינה המארחת | המדינה המארחת |
| 2006 | טינה קרול | "Show Me Your Love" | "הראה לי את אהבתך" | 7 | 145 | 7 | 146 |
| 2007 | ורקה סרדוצ'קה | "Dancing Lasha Tumbai" | "לרקוד לָאשָׁה טוּמְבָּאי" | 2 | 235 | X | X |
| 2008 | אני לוראק | "Shady Lady" | "גברת מפוקפקת" | 2 | 230 | 1 | 152 |
| 2009 | סבטלנה לובודה | "Be My Valentine! (Anti-Crisis Girl)" | "היה אהובי! (נערה נגד-משבר)" | 12 | 76 | 6 | 80 |
| 2010 | אליושה | "Sweet People" | "אנשים מתוקים" | 10 | 108 | 7 | 77 |
| 2011 | מיקה ניוטון | "Angel" | "מלאך" | 4 | 159 | 6 | 81 |
| 2012 | גאיטנה | "Be My Guest" | "תהיה האורח שלי" | 15 | 65 | 8 | 64 |
| 2013 | זלאטה אוגנביץ' | "Gravity" | "כוח הכבידה" | 3 | 214 | 3 | 140 |
| 2014 | מריה ירמצ'וק | "Tick Tock" | "טיק טוק" | 6 | 113 | 5 | 118 |
לא השתתפה ב-2015

| 2016 | ג'מאלה | "1944" | "1944" | 1 | 534 | 2 | 287 |
| 2017 | O.Torvald | "Time" | "זמן" | 24 | 36 | המדינה המארחת | המדינה המארחת |
| 2018 | מלובין | "Under The Ladder" | "מתחת לסולם" | 17 | 130 | 6 | 179 |
| 2019 | מארוב | "Siren Song" | "שיר הסירנה" | X | X | X | X |
| 2020 | גו איי | "Solovey" | "זמיר" | התחרות בוטלה בשנה זאת | התחרות בוטלה בשנה זאת | התחרות בוטלה בשנה זאת | התחרות בוטלה בשנה זאת |
| 2021 | גו איי | "Shum" | "רעש" | 5 | 364 | 2 | 267 |
| 2022 | קאלוש אורקסטרה | "Stefania" | "סטפניה" | 1 | 631 | 1 | 337 |
| 2023 | טבורצ'י | Heart of Steel | "לב מפלדה" | 6 | 243 | X | X |
| 2024 | אליונה אליונה וג'רי הייל | "Teresa & Maria" | "טרזה ומריה" | 3 | 453 | 2 | 173 |
| 2025 | ציפרבלאט | "Bird of Pray" | "ציפור תפילה" |  |  |  |  |
היסטוריית הצבעות

היסטוריית ההצבעות של אוקראינה נכון ל-2021:
| מקום | מדינה | נקודות |
| --- | --- | --- |
| 1 | רוסיה רוסיה | 120 |
| 2 | אזרבייג'ן אזרבייג'ן | 94 |
| 3 | מולדובה מולדובה | 71 |
| 4 | צרפת צרפת | 53 |
| 5 | שוודיה שוודיה | 52 |
| מקום | מדינה | נקודות |
| --- | --- | --- |
| 1 | פולין פולין | 133 |
| 2 | מולדובה מולדובה | 127 |
| 3 | בלארוס בלארוס | 126 |
| 4 | אזרבייג'ן אזרבייג'ן | 122 |
| 5 | ישראל ישראל | 115 |
אירוח האירוויזיון

| שנה | העיר המארחת | מקום התחרות | מנחים | תמונה |
| --- | --- | --- | --- | --- |
| 2005 | אוקראינה קייב | ארמון הספורט | חצאי גמר וגמר: מאשה (מריה אפרוסינינה) ופאשה (פאבלו שילקו) |  |
| 2017 | אוקראינה קייב | מרכז התערוכות הבינלאומי | חצאי גמר וגמר: אולכסנדר סקיצ'קו, וולודימיר אוסטפצ'וק וטימור מירושניצ'נקו |  |
בשנת 2022 אוקראינה גם זכו, אך בעקבות המלחמה של רוסיה נגד אוקראינה והפלישה הרוסית לאוקראינה, אירוויזיון 2023 לא היה באוקראינה, אלא לפי השמועות הנכונות בממלכה המאוחדת. באירוויזיון 2024 זכו אוקראינה במקום השלישי.
ראו גם

רוסיה באירוויזיון
אוקראינה באירוויזיון למוזיקאים צעירים
אוקראינה באירוויזיון לרוקדים צעירים
ביאורים

↑  ב-2012, קפריסין ואוקראינה קיבלו, כל אחת, 65 נקודות בגמר התחרות. אולם, לפי חוק שובר השוויון, אוקראינה התמקמה במקום ה-15 וקפריסין במקום ה-16 משום שאוקראינה קיבלה, בגמר התחרות, נקודות מיותר מדינות מאשר קפריסין.
הערות שוליים

↑  Eurovision 2003 Results: Voting & Points
↑  Who has the BEST (and WORST) qualification rate at EUROVISION?
↑  Eurovision 2004 Results: Voting & Points
↑  Ukraine: NTU confirms participation in Eurovision 2016
↑  Eurovision 2017 Results: Voting & Points
↑  מור לוי ויונתן ריגר, ‏מדינה אחת פחות: אוקראינה פורשת מהאירוויזיון בתל אביב, באתר ‏מאקו‏, 27 בפברואר 2019
↑  שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020
↑  אוקראינה, באתר אירוויזיון 2021 (באנגלית)
↑  Eurovision 2021 Results: Voting & Points
↑    Adrian Blomfield, ‏Drag queen starts Eurovision 'Cold War', The Telegraph, 17 March 2007
↑  Eurovision Song Contest Databate
| --- | --- |
בקרת זהויות :  MusicBrainz: ef50192e-444d-424b-b779-7a554e354223
אמבולנס

ערך זה עוסק ברכב חרום. אם התכוונתם למשמעות אחרת, ראו .
ניידת טיפול נמרץ של מגן דוד אדום
תמונה משנות ה-50 של אמבולנס, בחזית בניין שערי צדק הישן
ניידת טיפול נמרץ של מגן דוד אדום
אמבולנס הוא כלי תחבורה שהותאם לשנע אנשי צוות רפואי, ציוד רפואי וחולים.
האמבולנס מיועד לשנע את אנשי הצוות הרפואי במהירות אל החולה, ולאחר מכן לפנותו במהירות האפשרית לבית חולים לצורך מתן טיפול רפואי מתאים.
האמבולנס מצויד בציוד הנדרש על מנת לשמר את מצבו של החולה או הפצוע ולספק לו עזרה ראשונה בסיסית עד הגעתו לבית חולים. לכל אמבולנס נלווה צוות שהוסמך להעניק את הטיפול הראשוני, לו זקוק החולה או הנפגע, עד להגעתו לבית-החולים.
המונח אמבולנס משמש בדרך כלל לתיאור רכב חירום מסוג מסחרית אך למעשה אמבולנס עשוי להיות גם אופנוע, סירה או כלי טיס.
אטימולוגיה

מקור המילה "אמבולנס" במילה הלטינית "Ambulare" שפירושה מעבר ממקום למקום. את המילה המציא המנתח הצרפתי דומיניק ז'אן לארה במהלך מלחמות נפוליון כשהשתמש בביטוי "hôpital ambulant" לתיאור תחנת איסוף גדודית שמטרתה להיות צמודה ליחידתה ולהבטיח טיפול מהיר ומקצועי בפצועים.
טיפול באמבולנס

באמבולנס ניתן להעניק טיפול רפואי ראשוני, במספר תחומים: מערכת הנשימה, מערכת הדם ומערכת הלב:
סיוע נשימתי.
זיהוי וטיפול במצבי חירום לבבים ונשימתיים.
החייאה.
חבישה, עצירת שטפי דם וקיבועים.
לקיחת מדדים ראשוניים (לחץ דם, דופק, נשימות, סטורציה, רמת גלוקוז בדם ואק"ג).
עירוי נוזלים.
ביצוע פעולות חודרניות דחופות.
מתן תרופות בסיסיות.
קבלת לידה.
אמבולנסים בישראל

בישראל ניתנים שירותי אמבולנס ציבוריים על ידי מגן דוד אדום. בנוסף, קיימות כמה חברות ועמותות המפעילות שירותי אמבולנס פרטיים הניתנים בתשלום או בהתנדבות. המפעילים הנוספים מיועדים לשינוע חולים, אך חלקם מעניקים גם שירותי אמבולנס ונט"ן ציבורי, בעיקר בקרב המגזר הערבי.
במגן דוד אדום ובחברות הפרטיות קיימים מספר סוגים של ניידות:
אמבולנס ("לבן") – אמבולנס רגיל, עם צוות הכולל נהג בהכשרת חובש, חובש בכיר או פרמדיק המשמש כראש הצוות, ועד שלושה חובשים או מתנדבי נוער נוספים. הוא נועד לספק עזרה ראשונה בסיסית, ומכיל ציוד החייאה בסיסית (BLS), חבישה וקיבוע, דפיברילטור חצי אוטומטי (AED), מוניטור א.ק.ג, ערכות לידה, חמצן ועירוי.
אמבולנס 4×4 – יכול לשמש הן כאמבולנס והן כאמבולנס טיפול נמרץ, אך בעל הנעה של ארבעה גלגלים (4X4), כלומר יכול לנוע בשטחי עפר, חולות ודיונות.
אט"ן – אמבולנס טיפול נמרץ, עם צוות הכולל פרמדיק שמשמש כראש הצוות, נהג (חובש/חובש בכיר), ועד שני מתנדבים או משתלמים. באט"ן ניתן לבצע טיפול הכולל ניתוחי חירום, מתן תרופות לווריד וטיפול מתקדם (ALS). לאט"ן אמצעי טיפול רפואי מתקדם כגון תרופות, מוניטור א.ק.ג, ציוד החייאה מתקדם וערכות מיוחדות, בנוסף לציוד הסטנדרטי הנמצא באמבולנס הרגיל.
תאר"ן – תחנת אירוע רב נפגעים. מכילה ציוד עזרה ראשונה שבאירועים גדולים כגון פיגועים מיועד לפריסה בשטח כבית חולים שדה, ולכן היא נושאת את כל ציוד האמבולנס בכמויות גדולות במיוחד. בעבר נקראה תער"ן (תחנת עזרה ראשונה ניידת).
אוטובוס טיפול נמרץ – מיועד לפינוי המוני של עד 13 או 17 מטופלים, או להסעה של עד 15 חובשים ופרמדיקים לזירת אירוע מרוחק.
ג'יפ סופרוויזר – רכב שטח, משמש כרכב פיקוד, מכיל בתוכו ציוד ALS חלקי/מלא.
אמבולנס המשאלות – אמבולנס אשר נועד למלא את משאלתם של אנשים החולים במחלה קשה או סופנית ושיכולת הניידות שלהם אבדה. האמבולנס כולל גם: כיסא גלגלים בעל עבירות גבוהה, מצלמה המותקנת על גג האמבולנס והמאפשרת לנוסע לצפות בתוואי הדרך על גבי מסך, מקרר לתרופות, ציוד החייאה ומיטה מיוחדת. אופי המשאלות הוא רגשי ואישי: השתתפות באירועים משפחתיים, מפגש מחודש עם הקהילה שאליה השתייך, ביקור באתרי טבע מורשת ודת או צפייה במופעי תרבות וספורט.
אמבולנסים בישראל > רכבי חירום ללא יכולת פינוי

בימבולנס – כלי רכב חשמלי קומפקטי, שמשמשת למתן עזרה ראשונה וסיוע חירום אך לא להובלת מטופלים לבית חולים.
אופנולנס - אופנוע המכיל ציוד רפואי בהתאם להכשרת הרוכב (חובש - BLS, פרמדיק או רופא - ALSׂ), משמש לתגובה מידית במקרי חירום, יעיל במיוחד באזורים צפופים.
רכב תגובה מידית (רת"ם) - מכונית שמשמשת למתן תגובה מידית במקרי חירום, יעילה לצמצום זמן הגעה ולדיווחים מהשטח.
אמבולנסים בישראל > ניידות שהוצאו משירות במגן דוד אדום

ניידת לטיפול נמרץ (נט"ן) – ניידת טיפול נמרץ, שציודה זהה לאט"ן אך ראש הצוות שלה הוא רופא. ניידת זו הוצאה ממגן דוד אדום מכלל שימוש בינואר 2015 עקב פיטורי כל הרופאים מהארגון, אך עדיין קיימת בחברות אמבולנסים פרטיות. אמבולנס זה נועד לטפל בחולים ובפצועים קשים ברמת טיפול מתקדמת. באמבולנס זה לפחות שלושה אנשי צוות: רופא, פרמדיק ונהג אמבולנס - חובש רפואת חרום.
ניידת מז"ח – ניידת מחלקת זיהוי חללים. בזירות אירוע בהם מדובר במוות ודאי, או במציאת גופה, ניידת המז"ח הייתה מגיעה לפנות את הגופה לבית-חולים או למכון לרפואה משפטית באבו כביר.
כל האמבולנסים של מד"א מצוידים במיטת גלגלים מתקפלת, כיסא מתקפל להורדת חולה, לוח גב, מכשיר דפיברילטור חצי אוטומטי, מוניטור, אלונקה מתקפלת וערכות הגנה לאירועים טוקסולוגיים המוניים.
הערות שוליים

↑  John S. Haller,
Battlefield medicine: a history of the military ambulance from the Napoleonic Wars through World War I, 1992, p.1
↑  איחוד האמבולנסים בישראל, באתר איחוד האמבולנסים בישראל
↑  אמבולנס המשאלות, באתר www.mdais.org
| אמצעי תחבורה |
| --- | --- | --- |
| חלליים | מעבורת חלל • חללית • רכב הנחיתה הירחי • רכב הנדידה הירחי • תרמיל ריחוף |  |
| אוויריים | אוויריים |  |
| ממונעים | מטוס (מטוס סילון · מטוס קרב · מטוס מנהלים · מטוס מטען · מטוס קל · מטוס דו-כנפי) •  מסוק • ספינת אוויר • צפלין • תרמיל ריחוף |  |
| לא ממונעים | כדור פורח • דאון  • מצנח רחיפה • גלשן אוויר |  |
| ימיים | ימיים |  |
| ממונעים | אונייה (מכלית · מכלית נפט · אוניית צובר · אוניית נוסעים · משחתת · נושאת מטוסים) • סירת מנוע • אופנוע ים • יאכטה  • צוללת (צוללת גרעינית) • מעבורת (נחתת) • רחפת • ואפורטו |  |
| לא ממונעים | מפרשית (דאו) • גלשן רוח • סירה (סירת הצלה · קיאק · קאנו · גונדולה) • רפסודה • חסקה • אַרְבָּה • בוצית • ג'ונקה • אוניית מפרשים • אוניית קיטור |  |
| יבשתיים | יבשתיים |  |
| מכוניות | מכונית מיקרו •  מכונית מיני •  סופרמיני •  משפחתית •  משפחתית גדולה •  מונית • ניידת משטרה • גראן טוריסמו • מכונית משוריינת  • מיניוואן • אמבולנס • קרון מתים • קלנועית • מכונית ספורט • רודסטר • קבריולה • מכונית-על • מעונוע |  |
| רכבות | רכבת מהירה • רכבת פרוורית • רכבת בין-עירונית • רכבת נוסעים דו-קומתית • רכבת קלה • רכבת תחתית • מונורייל • פוניקולר • רכבל • חשמלית • גונדולה • קטר • קרון |  |
| אוטובוסים | אוטובוס מפרקי • אוטובוס קומתיים • אוטובוס נמוך-רצפה • מיניבוס • אוטובוס תלמידים • טרוליבוס • מערכת אוטובוסים מהירה |  |
| דו-גלגלי ממונע | אופנוע • קורקינט ממונע • קטנוע  • רכינוע |  |
| רכבי שטח | טרקטור • ג'יפ • SUV • טרקטורון • באגי • תומקאר • גארדיום • אוונגרד • רכבי שלג (אופנוע שלג · חתול שלג · מפלסת שלג) • רכב קרבי משוריין (טנק · נגמ"ש · שריונית · זחל"ם) • ציוד מכני הנדסי (דחפור · מחפר · יעה אופני · מיני-מעמיס · מחפרון · מפלסת) |  |
| משאיות | טנדר (מטענית) • מסחרית (ואן) • טיולית • כבאית • משאית עפר • משאית סמי-טריילר • פול-טריילר • רכבת כבישים |  |
| מונעים בכוח אדם | אופניים (אופני טנדם · חד-אופן · אופנוח · תלת-אופן) • קורקינט • גלגיליות • סקייטבורד  • אפריון • ריקשה • מגלשיים • עגלת תינוק |  |
| מונעים בכוח בהמה | כרכרה • מרכבה • מזחלת •  קוודריגה •  דיליז'נס • עגלה • קרון |  |
| עזרה ראשונה |
| --- | --- | --- |
| פעולות | ניהול נתיב אוויר •  החייאה • הנשמה • תמרון היימליך |  |
| ציוד | תיק עזרה ראשונה • דפיברילטור • מנשם ידני • אמבולנס • אלונקה • קרש גב |  |
| נהלי טיפול | ABC‏ • PHTLS • אירוע רב נפגעים |  |
| אנשי צוות | מגיש עזרה ראשונה • חובש • פרמדיק • רופא |  |
| --- | --- |
בקרת זהויות :  NLI: 987007294877105171  BnF: cb119781475 (data)  LCCN: sh85004178  NARA: 10638248  NDL: 00567333  NKC: ph386374
קניון לב אשדוד

ערך זה עוסק במרכז קניות ברובע ה' שנסגר ב-2023. אם התכוונתם למרכז קניות ברובע א', ראו .
| --- | --- |

הקניון עם תחילת הריסת המבנה, 29 ביולי 2024
 מידע כללי
 סוג:  מרכז קניות
 כתובת:  רחוב יהודה הלוי, רחוב משה אבן עזרא 
 מיקום:   רובע ה', אשדוד
 מדינה:  ישראל ישראל
 הקמה ובנייה
 תקופת הבנייה:  ?–1993
 תאריך פתיחה רשמי:  1993
 תאריך פירוק:  2023
 אדריכל:  יעקב רכטר 
 
 קואורדינטות:  31°47′49″N 34°38′54″E﻿ / ﻿31.796852130944°N 34.648246622566°E﻿ / 31.796852130944; 34.648246622566
  (למפת אשדוד מוגדלת) קניון לב אשדוד(למפת אשדוד רגילה) קניון לב אשדוד(למפת השפלה רגילה) קניון לב אשדוד(למפת השפלה מוגדלת) קניון לב אשדוד
 
קניון לב אשדוד היה קניון ברובע ה' באשדוד, שהוקם ב-1993, נסגר ב-2023 לאחר שהיה בהליכי סגירה מ-2015, ונהרס ב־2024. הקניון נבנה בתכנונו של האדריכל יעקב רכטר.
קניון לב אשדוד בימי פעילות, 2016
כשהיה פעיל, נכחו בו כ-100 חנויות על פני שטח מסחר של 13 אלף מ"ר. לאורך פעילותו פעלו סניפים מרשתות רבות, בהן מקדונלד'ס, מגה, BUG, המשביר לצרכן, בורגר קינג, ארומה אספרסו בר, סטימצקי, קרביץ, קפולסקי, בורגראנץ', דלי קרים. כמו כן, פעל בו התיאטרון העירוני "ברמוזה".